Cesare Bonizzi

Cesare Bonizzi (1946–2024), også kjent som Fratello Metallo («Broder Metal») og Frate Cesare, var en italiensk munk som tilhørte kapusinerordenen og som ble kjent i senere år som heavy metal-vokalist.

 Biografi 
Bonizzi gikk i kloster i 1975, og bedrev deretter misjonærvirksomhet i Elfenbenskysten. 

Etter å ha kommet tilbake til Italia ble han ordinert til prest i 1983.«Padre Cesare, The Capuchin Missionary Who Plays Metal Music»  IberPress. 

Siden 1990 har han vært interessert i å bruke musikk som et middel til meditasjon og åndelig hengivelse, og han har utgitt tallrike album i diverse musikalske stilarter fra new age til rock. Etter at han så Metallica spille ble han imidlertid lidenskapelig interessert i heavy metal som musikalsk redskap. Ifølge ham selv er «metall det mest energiske, vitale, dype og sanne musikalske språk jeg kjenner». Han bor nå (2008) i klosteret i Musocco, en bydel i Milano.

 Musikk 
Hans fulle overgang til heavy metal skjedde først med utgivelsen Misteri (2008), men Bonizzi spilte inn flere album i ulike musikalske sjangrer. Han viser til Megadeth og Metallica som hoved-inspirasjoner for hans overgang til metall.«Even monks can get a heavy metal habit», Daily Mail (fredag 20. juni 2008), side 15. Med sin nye musikkstil, som han kalte «metrock», en kombinasjon av metall og rock, hadde han i 2008 åpningsnummeret på Gods of Metal, Italias største heavy metal-festival.

Bonizzi opptrådte i full fransiskansk munkehabitt. På konsert kunne man ofte se ham gjøre «horn-tegnet», men han tolket det som tegnspråk for kjærlighet, og ikke som et djevelens tegn.

 Referanser 

 Eksterne lenker 
 Dagbladet Kjendis: Her er metalmunken, fredag 18. juli 2008

Kategori:Italienske kapusinere
Kategori:Italienske katolske prester
Kategori:Katolske misjonærer
Kategori:Italienske misjonærer
Kategori:misjonærer i Elfenbenskysten
Kategori:Heavy metal-vokalister
Kategori:Personer fra provinsen Cremona